CELEX: 32015D1784
Language: lv
Date: 2015-10-02 00:00:00
Title: Komisijas Īstenošanas lēmums (ES) 2015/1784 (2015. gada 2. oktobris), ar ko groza Lēmuma 2003/467/EK II pielikumu attiecībā uz Apvienotās Karalistes Ziemeļīrijas reģiona atzīšanu par reģionu, kas ir oficiāli brīvs no brucelozes attiecībā uz liellopu ganāmpulkiem (izziņots ar dokumenta numuru C(2015) 6630) (Dokuments attiecas uz EEZ)

6.10.2015   
            
            
               LV
            
            
               Eiropas Savienības Oficiālais Vēstnesis
            
            
               L 259/38
            
         KOMISIJAS ĪSTENOŠANAS LĒMUMS (ES) 2015/1784
   (2015. gada 2. oktobris),
   ar ko groza Lēmuma 2003/467/EK II pielikumu attiecībā uz Apvienotās Karalistes Ziemeļīrijas reģiona atzīšanu par reģionu, kas ir oficiāli brīvs no brucelozes attiecībā uz liellopu ganāmpulkiem
   
      
         (izziņots ar dokumenta numuru C(2015) 6630)
      
   
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1964. gada 26. jūnija Direktīvu 64/432/EEK par dzīvnieku veselības problēmām, kas ietekmē liellopu un cūku tirdzniecību Kopienā (1), un jo īpaši tās A pielikuma II nodaļas 7. punktu,
   tā kā:
   
               (1)
            
            
               Direktīva 64/432/EEK attiecas uz liellopu tirdzniecību Savienībā. Tajā ir paredzēti nosacījumi, ar kādiem dalībvalsts reģionu var atzīt par oficiāli brīvu no brucelozes attiecībā uz liellopu ganāmpulkiem.
            
         
               (2)
            
            
               Komisijas Lēmuma 2003/467/EK (2) II pielikuma 2. nodaļā uzskaitīti dalībvalstu reģioni, kas atzīti par oficiāli brīviem no brucelozes attiecībā uz liellopu ganāmpulkiem. Minētās nodaļas ierakstā attiecībā uz Apvienoto Karalisti jau ir uzskaitīti Anglijas, Skotijas un Velsas reģions, kā arī Menas sala.
            
         
               (3)
            
            
               Apvienotā Karaliste ir iesniegusi Komisijai dokumentus, kas apliecina Ziemeļīrijas reģiona atbilstību Direktīvā 64/432/EEK paredzētajiem nosacījumiem attiecībā uz oficiāli no brucelozes brīva reģiona statusu attiecībā uz liellopu ganāmpulkiem. Tādējādi Ziemeļīrija būtu jāatzīst par reģionu, kas ir oficiāli brīvs no brucelozes attiecībā uz liellopu ganāmpulkiem.
            
         
               (4)
            
            
               Saraksts, kas sniegts Lēmuma 2003/467/EK II pielikuma 2. nodaļā, būtu jāgroza, tajā iekļaujot Ziemeļīriju.
            
         
               (5)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2003/467/EK II pielikumu groza saskaņā ar šā lēmuma pielikumu.
   2. pants
   Šis lēmums ir adresēts dalībvalstīm.
   
      Briselē, 2015. gada 2. oktobrī
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV 121, 29.7.1964., 1977./64. lpp.
   
   
      (2)  Komisijas 2003. gada 23. jūnija Lēmums 2003/467/EK, ar ko nosaka no tuberkulozes, brucelozes un govju enzootiskās leikozes oficiāli brīvu statusu dažām dalībvalstīm un dalībvalstu reģioniem attiecībā uz liellopu ganāmpulkiem (OV L 156, 25.6.2003., 74. lpp.).
   
      PIELIKUMS
      Lēmuma 2003/467/EK II pielikuma 2. nodaļā ierakstu attiecībā uz Apvienoto Karalisti aizstāj ar šādu:
      “Apvienotajā Karalistē:
      
                  —
               
               
                  Lielbritānijā: Anglija, Skotija, Velsa
               
            
                  —
               
               
                  Menas sala
               
            
                  —
               
               
                  Ziemeļīrija”.